als_Latn dik_Latn sag_Latn
Dokument parlamentar
Drejton mbledhjen:
VALENTINA LESKAJ – KRYETARE E KOMISIONIT
Rendi i ditës:
- Seancë dëgjimore me Ministrin e Arsimit dhe Shkencës në formën e iniformacionit për fillimin e vitit të ri arsimor.
- Informacion për ecurinë e punës për hartimin e ligjit për median elektronike nga këshilltari i Komisionit, I.Bistri.
- Njohja me kandidaturat për anëtarë të KKRT.
Marrin pjesë:
Valentina Leskaj, Gëzim Karapici, Besnik Bisha, Safet Sula, Gjok Vuksani, Diana Çuli, Luan Memushi, Musa Ulqini, Alfred Dalipi, Marko Bello, Astrit Patozi, Aurel Bylykbashi, Luan Skuqi, Pëllumb Xhufi.
Mungojnë:
Spartak Ngjela, Edi Paloka, Nikoll Lesi,.
Të ftuar:
Ministri dhe specialistë të Ministrisë së Arsimit dhe Shkencës.
HAPET MBLEDHJA
VALENTINA LESKAJ – Me kërkesë të deputetëve të opozitës, në mbledhjen e sotme është prezent Ministri I Arsimit dhe Shkenës, zoti Fatos Beja, për të informuar në lidhje me përgatitjet për fillimin e vitit të ri shkollor dhe me problemet që kanë lindur. Së pari, mendoj që t’i japim fjalën Ministrit, pastaj vazhdojmë me pyetje.
FATOS BEJA – Zonja Kryetare e Komisionit, të nderuar deputetë, jam gati të diskutojmë bashkarisht dhe të raportoj sipas kërkesës suaj për masat që janë marrë për fillimin e vitit të ri shkollor në të gjitha nivelet e arsimit. Problemet kryesore që janë përballuar, që kur kam filluar unë, kanë qenë këto:
- Problemi i parë me të cilin u mora kur fillova në detyrën e Ministrit , ishte ai I teksteve, problem i krijuar prej dekadash. Të gjithë ne, duke qenë edhe prindër, e dimë që kur fillonte shkolla, fillonte problemi. U morën masa dhe nuk ka pasur rradha, thyerje dyqanesh, etj., por librat janë marrë shkallë – shkallë. Të gjitha tekstet janë shpërndarë para fillimit të shkollës. U morën masa për respektimin e kontratave me shtëpitë botuese. U vu në lëvizje posta për shpërndarjen e tyre në zonat rurale. Ndërkohë në këtë fushë u pre lidhja e mësuesve me librin, që ishte kthyer në tregti. Kanë qenë 3 distributorë që kanë shpëndarë sipas një plani të Ministrisë, që librat të shpërndaheshin pranë librarive më të afërta të shkollave, për çdo shkollë ka dy librari, gjë që bëri të dihej se ku duhej të drejtoheshe. Nëpër librari ishte afishuar lista e librave. Njëkohësisht është marrë fatura tatimore që subvenciononte edhe këtë vit. Paratë e kompensimit u shpërndanë me postën. Pra ky vit ka qenë i suksesshëm në shpërndarjen e librit shkollor, pavarësisht ndonjë problemi.
Një tjetër problem ishte ai i kalimit në arsimin 9 - vjeçar. Në fakt, kjo ishte një reformë e filluar prej vitesh, e cila u finalizua tani. Problem i madh ka qenë sidomos shpërndarja e mësuesve të viteve të para të shkollave të mesme, që mbeteshin bosh. Kjo u përpoq të rregullohet, duke i kaluar këta mësues në sistemin 9 – vjeçar. Kjo solli efektin e uljes së numrit të nxënësve në klasat e shkollave të arsimit të mesëm, por u krijua problem me shkollat 9-vjeçare, ku ka qenë problem I madh numri I klasave, duke kaluar në sistemin me turne. Në këtë mënyrë ritet një vit arsimi i detyruar. Nuk është e vërtetë që arsimi bazë po bëhet me tre turne. Në nivel vendi 81% e shkollave kanë mësim me 1 turn dhe 16.4% me 2 turne. Tradicionalisht ka patur 2 turne. Problemi më i madh është krijuar në Tiranë nga shtimi i popullsisë (Jep përqindjen e disa shkollave me turne sipas disa rretheve: Tiranë, Kurbin, Durrës etj.). Vetëm në dy shkolla, në Kamëz dhe në Qesarat bëhet mësim me 3 turne. Për efekt lehtësimi, nuk bëhet mësim me orar të plotë.
Për të zgjidhur problemet e mungesës së ambienteve, jemi angazhuar për marrjen me qira të ambienteve. Janë ndërtuar edhe shkolla të reja dhe po vazhdojnë ndërtimet, si dhe rikonstruktimet e shkollave ekzistuese. Probleme ka sidomos nëpër fshatra. Ka patur probleme në respektimin e afatit të përfundimeve të ndërtimeve apo të rikonstruksioneve.
Për sa i përket personelit mësimor, ju thashë që ka patur probleme për sistemimin e një numri mësuesish, në kalimin nga një sistem në tjetrin, por çdo gjë ka kaluar normalisht. Nga Qeveria është bërë punë e mirë për trajtimin e mësuesve dhe kur diskutohet për rritjen e rrogave, doja t’ju kujtoja që rritja është e ndjeshme, rreth 75 %, me objektivin që vitin e ardhshëm të dyfishohet.
Ndërkohë janë marrë masa edhe në drejtim të informitizimit të shkollave, janë ndërtuar shumë kabinete të informatike dhe këtë vit do të mbarojnë edhe ato që janë në proces. Janë trainuar mësuesit e shkollave të mesme dhe po trainohen ato të shkollave 9 –vjeçare.
Në lidhje me shpërndarjen e librave në bibliotekat e shkollave, problem për të cilin foli edhe Kryeminstri, është dhënë shuma e duhur, me objektivin që vitin e ardhshëm kjo shifër të dyfishohet.
Për sa i përket fillimit të vitit të ri akademik. Problemi i vazhdimit të shkollës së lartë është akut për shoqërinë shqiptare. Te ne fatkeqësiesh ende vazhdon filtri që nuk i lejon të gjithë të shkojnë në arsimin e lartë. Këtë vit janë rritur kuotat e pranimit në universitete. Nxënësit që kanë rezultate të mira të shkojnë në degët që kanë kërkuar. Askush nuk mund të ndikoj negativisht, pasi çdo gjë bëhet me shumë transparencë. Çdo kush mund të provojë, nëse i ka pikët që duhen. Çdo student ka të drejtën të ankohet. Ka rreth 200 raste që kanë bërë ankimim dhe nga këta rreth 40 prej tyre kanë patur pikëpyetje. Këta janë rifutur në provim dhe një pjesë e tyre ka rezultuar që kanë patur të drejtë. Kuptohet që spërqindje nuk është e madhe, por mesazhi është i rëndësishëm, që çdo nxënës ka në dorë fatin e vet dhe askush nuk mund t’ia mohojë. Janë shpërndarë dhe rishpërndarë kuotat, që çdo nxënës të futet në konkurim, pa humbur degën që ka fituar. Por ne nuk mund të shtojmë kuotat me teprim! Pra, kush ka pikërt e duhura ka të drejtë të konkurojë atje ku do. Ata që nuk fituan as në fazën e parë, as në të dytën, me kuotat që janë dhënë, mund të vazhdojnë, por në ato degë që janë më pak të preferuara. Kemi futur rreth 25 kuota për degët e reja me vendim të qeverisë, janë hapur programe të reja, janë vendosur tarifa. Për sa i përket tarifave, Qeveria propozoi t’i ulte në krahasim me ato që kërkonte Ministria e Financave. Meqë ka filluar të aplikohet sistemi i Bolonjës (3+2), u morën masa që studimet të vazhdojnë normalisht dhe këtë gjë e kemi përballuar me sukses.
Dua të theksoj që sivjet nga pikëpamja e personelit kemi shtuar 583 vende për pedagogë në të gjitha universitetet e vendit, për të përballuar rritjen e numrit të studentëve.
Buxheti i arsimit të lartë ka patur 10% rritje, është rritur fondi i investimeve, po mbarojnë disa rikonstruksione dhe ndërtime ambientesh (jep shifra).
Janë ngritur 21 laboratorë të rinj në Universitetin e Tiranës dhe parashikohen investime të tjera. Numri i bursave të dhëna është 1600, pothuajse sa viti i shkuar.
Kemi bërë kujdes për të nxitur studentët e mirë për të marrë grada shkencore dhe për këtë kemi vënë në dispozicion një fond ekselence.
Këto ishin në përgjithësë çështjet që kanë të bëjnë me fillimin e këtij viti të ri arsimor. Nëse keni pyejte, mund t’ju përgjigjem.
VALENTINA LESKAJ – Ju faleminderit për informacionin. Keni pyetje?
SAFET SULA – Si një nga problemet e arsimit të lartë shikoj mospreferencën e degëve për mësuesi në matematikë dhe fizikë. Do të vijë një kohë që do të përballemi me mungesën e tyre, pasi në këtë degë përfundojnë nxënësit më të dobët, të cilët rrjedhimisht do të përfundojnë në mësues të dobët. Të gjendet një stimul që të ketë preferencë për këto degë.
Së dyti, nga shtypi po lexojmë se këta që kanë mbaruar 3 vjeçarin, sipas sistemit të Bolonjës, të gjithë do të futen në sistemin e masterit? Nuk jam dakort për të gjithë!
FATOS BEJA – Ligji për arsimin e lartë që kemi miratuar bashkë, presupozon që të rriten vitet në këtë arsim. Ligji parashikon që të ketë një “studim të thelluar”. Kemi miratuar gati 110 kuota, për studentët që do të jenë profesionistë në fusha të ndryshme (jep shembuj). Nuk është më si më parë. Një student që mbaron 3 vjet, ka larmi zgjedhjesh.
Në lidhje me mos preferencën për degët e matematikës dhe fizikës, ne si shtet, i nxisim, u kemi dhënë kuotë, dhe besoj s enë këto degë do të shkojnë më shumë studentë, por është një fenomen I tillë, si p.sh., për gazetari ka më shumë kërkesa se ç’do tregu, ndërkaq që ky tregu ka nevojë, p.sh., për mësues, pasi ofron vende pune. Dhe shteti këto nxit. A shkojnë nxënësit më të mirë apo jo, kjo është gjë tjetër. Jo të gjithë nxënësit më të mirë mund të shkojnë aty ku duan dhe nevoja për punë, do t’i çojë në zgjedhje të tilla. Shteti nxit.
GJOK VUKSANI – Fillimisht urime për detyrën. Keni marrë ministri të vështirë për të administruar, dhe them kështu pasi një pjesë e madhe këtu jemi pedagogë. Kisha pyetje në lidhje me problemin për masterin, nivelin e dytë, dhe doktoraturën, që të mos krijohet humbje kohë.
Tjetër është problemi i kërkimit shkencor. Kam qenë partizan për atashimin e këtij kërkimi në universitete. Pra, ky atashim që është bërë para një viti, a ka funksionuar?
FATOS BEJA – Janë 2160 diploma të nivelit të dytë. Këtë nuk e vendos vetë Ministria, por vinë kërkesat, që kalojnë te Komisioni, pastaj vinë te ne, që i çojmë në Qeveri dhe atje mbeshteten financiarisht. Në lidhje me doktoraturën mund t’ju them se kanë ardhur pak propozime.
Është rritur 2.6 herë fondi për shkencën. Studiuesit e Akademisë kanë dhënë gjithmonë mësim në universitet, por atashimi që I është bërë kërkimit shkencor pranë universiteteve, u krijon mundësinë studentëve që vetë ata të jenë pjesë e kërkimit. Pra, kërkuesit shkencorë janë ata që kanë qenë. Janë bër përpjekje për shtimin e tyre, janë kërkuar projekte, vlerësimi i tyre bëhet nga një komision. Kjo është çështje në proces. Një reformë e filluar duhet mbështetur. Kemi nevojë dhe po përpiqem që të tërheqim financime apo kërkuesit tanë shkencorë të shkojnë të bëjnë praktikë nëpër universiteter e huaja dhe ata të vinë te ne (flet për takimin me japonezët). Po bëjmë përpjekje për nxitje, me fondin e ekselencës etj., por jemi në fillim të procesit. Nuk kemi rezultate të matshme pa kaluar një vit.
MUSA ULQINI – Fillimisht ju uroj për detyrën e re. Jeni me fat se problemet e arsimit kanë interes për të gjithë. Unë kisha 4 pyetje:
1. Sa është saktësisht numri i universiteteve private? Thelbi i shqetësimit lidhet me cilësinë e diplomave. Ministri Pollo bëri deklaratë publike që është hapur një garë me kompani të huaja për çështjen e akreditimit, për të ritur nivelin e cilësisë.
2. Në lidhje me arsimin e mesëm profesional – në vendet e BE-së 60 % e arsimit të mesëm është arsim profesional, te ne 40% , ndërkaq që ky është një problem që ka të bëjë me tregun e punës. Mund të na jepni një informacion?
3. Problemi me situatën e arsimit në zonat rurale. Çfarë strategjie keni? Doja një prononcim.
4. Problemi i refuzimit të studentëve për degët e mësuesisë, kryesisht matematikë fizikë, është jo vetëm për këto degë, kjo lidhet me të ardhmen e arsimit dhe kjo është shumë shqetësuese. Kjo nuk ndodh për shkak të mungesës së tregut, por për shkak të pagës.
ALFRED DALIPI – Nga daklarata juaj viti 2007-2008 arsimi i mesëm kishte një frekuentim prej (?), ndërsa arsimi i lartë …. Në bazë të ligjit … në bazë të frekuentimit ata do të figurojnë mbetës(?)
Me vendim të Këshillit të Ministrave atyre nxënësve që nuk kaluan konkursin, u është dhënë e drejta për të vazhduar arsimin e lartë. Pra, këtyre ju dha një e drejtë e padrejtë!
DIANA ÇULI – Mua më shqetëson rritja e numrit të universiteteve private. Do kemi probleme sociale. Çfarë strategjie do te ketë Ministria për akreditimin e tyre?
GËZIM KARAPICI – Çfarë është bërë në lidhje me problemin e detyrimit ligjor që ka Ministria për hartimin e statusit të profesorit?
2. Ka munguar analiza e maturës shtetërore. Për këtë mund të bëhej edhe një program i deferencuar me pagesë. Problemi i fondit të pyetjeve me tezat.
3. Në universitete është shqetësim ngarkesa e pedagogëve. Puna shkencore vlerësohet me orë mësimore.
4.Ç’po bëhet me statutin e qendrave kërkimore?
VALENTINA LESKAJ – Kisha edhe unë disa pyetje:
1. Desha disa të dhëna për shkollat me turne, dua të di sa janë në nivel kombëtar.
2. Në lidhje me investimet, sa janë realizuar dhe sa janë financimet e huaja.
3. Për ligjin për arsimin e lartë, ka më shumë se 1 vit që ka dalë. A janë plotësuar të gjitha aktet nënligjore?
FATOS BEJA – Për pyetjet e zonjës Leskaj - 1. Në rang kombëtar 81% e të gjitha shkollave punojnë me 1 turn, me 2 turne punojnë 16.4%, kurse me tre turne vetëm 2 shkolla.Në Tiranë 62%, në Durrës 66% (?).
Në lidhje me investimet, për fat Tiranën nuk arritëm ta realizonim, megjithëse investimet ishin, por nuk u realizuan.
VALENTINA LESKAJ – Po në lidhje me investimet e huaja?
FATOS BEJA – Në vitin 2008 në rang kombëtar janë ndërtuar 35 shkolla të reja.
- Nuk janë plotësuar të gjitha aktet nënligjore.
- Për zotin Karapici, ligji për arsimin e lartë është i mirë. Me autonominë që kanë universitetet, janë ata që duhet të bëjnë statutet dhe t’i sjellin për miratim te ne. Me sa jam informuar unë, kjo punë është në proces. Universiteti i Tiranës ka marrë një ish - anëtar të Gjykatës së Lartë që po punon me statutin.
3. Për problemin e konkurseve për pranimin në universitete, kjo mënyrë për mua është difektoze, prandaj kemi vënë maturën shtetërore, që është proces kalimtar. Por nuk ka mundësi që të dyfishohen ndërtesat, profesorati. Programi i Qeverisë bën që këto para i merr fëmija më i mirë dhe kjo është barazia e shanseve. Të heqim nga mendja planifikimin.
- Në lidhje me problemin e shkollave private, në media, fatkeqësisht, po thuhet që nuk vlejnë diplomat. Mos abuzojmë! A ka nevojë për shkolla private? Po! Gjermania ka 10%. Ne duhet t’u ofrojmë shqiptarëve shkollë këtu, ndaj kemi përdorur politikën e nxitjes. Pastja është tregu ai që rregullon. Ne do të ofrojmë shërbimin e arsimit me cilësi. Pasi merret licenca, Ministria jep leje, pasi bën kontroll në vend me komision. Janë 13 universitete private, nga të cilat 7 janë të licencuara, ndërsa një pjesë ende nuk e kanë marrë lejen. Raporti është 90% me 10%. Numri I atyre që po vazhdojnë universitetet private arrinë në 9000 vetë. Një kërkesë me VKM është marrja e pedagogëve të huaj. Që privati po na shkatërron, ky është mentalitet komunist. Ne nxisim hapjen e shkollave, pastaj rregullon tregu. Po ata pedagogë që japin në universitetet private, japin edhe në shtetërorët, por në ato private klasat janë me numër më të vogël studentësh.
VALENTINA LESKAJ – Ne nuk po gjykojmë numrat. Çështja është se çfarë kapacitetesh ka Shqipëria për pedagogë, se ju vetë thatë që ata që punojnë atje, punojnë edhe këtu. Ne na shqetëson cilësia.
GJOK VUKSANI – Por pedagogu do 10 vjet për t’u formuar!
FATOS BEJA – Po ju ftoj të heqim dorë nga paragjykimet. Arsimi privat është një mundësi, natyrisht i kontrolluar, duke kaluar në këshillin e akreditimit.
VALENTINA LESKAJ – Sa prej tyre kanë marrë akreditimin?
(Debate për numrin.)
FATOS BEJA- Po jua përsëris që nuk kalon asnjë pa kalur nga Këshilli.
ALFRED DALIPI – Ka vetëm 2 universitete private të akredituar.
FATOS BEJA- Ligji ka vetëm 1 vit që është miratuar.
VALENTINA LESKAJ – Unë di 4 të akredituar. Sa janë?
FATOS BEJA – Brenda 3 vjetëve do të akreditohen. Janë 4 , por nuk ka kaluar afati prej 3 vjetësh, kohë që jep ligji për këtë çështje.
- Nuk është e vërtetë që jemi mbrapa me politikën për rritjen e arsimit profesional.
VALENTINA LESKAJ– Më thoni një shollë të re profesionale që është hapur.
FATOS BEJA – Shumë shpejt do të vijë ligji I ri I përfunduar për arsimin profesional.
VALENTINA LESKAJ – Po pse sillni amendimin, ndërkohë që po bëni ligj të ri?
FATOS BEJA- Ishim të detyruar, pasi duhej të dihej se sa vjet do të zgjaste.
MUSA ULQINI – Për akreditimin… (citon Pollon).
FATOS BEJA – Pyesni Pollon, se unë nuk kam të dhëna për akreditimin!
LUAN MEMUSHI – Ju falenderojmë, z. Ministër! Desha të vlerësoja çdo përpjekje që është bërë për përgatitjen e këtij viti të ri arsimor. Duke qenë opozitar dhe njohës i fushës, do të shpreh disa mendime dhe vërejtje të mijat:
- Do të dëshiroja që MASH-i të informonte me statistika të qarta, regjistrimet në të gjitha nivelet e arsimit.
- Duhej të kishim të dhëna statistikore për burimet njerëzore të të gjitha niveleve.
- Do të dëshiroja që informacioni për ambientet, për shkollat e reja, të ishte më i detajuar, më i saktë;
- për sistemin e trainimit dhe kualifikimit të mësuesve, në reformën e kurikulave;
- me politikat dhe programin e kësaj qeverie, që në programin e saj ka dyfishuar numrin e shkollave të arsimit profesional, ju jeni të dështuar në këtë tregues;
- me politikat për mbështetjen e shtresave në nevojë, është bërë hap mbrapa, si me politikën e çmimit të teksteve shkollore (jep çmimet), keni vështirësuar buxhetin e familjeve.
FATOS BEJA – Ky diskutim e kapërcen atë për të cilën kam ardhur unë në Komision. Këtu i kam statistikat, po të doni, iu jap unë shifrat. Kryetarja e Komisionit duhet të ndërhyjë…
LUAN MEMUSHI – Unë nuk po bëj pyetje, po diskutoj. Ministria e Arsimit dhe Shkencës ka pasur traditën e vjetarit statistikor!
FATOS BEJA – Vjetari nuk botohet në shtator! Kryetarja po gabon, që nuk po ju ndërpret. Duhet të vazhdojmë të për atë për të cilën kam erdhur me kërkesë të Komisionit.
(Debat Beja - Memushi)
LUAN MEMUSHI – Ju ende nuk keni bërë publike tekstet për shtëpitë botuese, gjë që bëhet para një viti. Nuk keni në dorë programet e vitit të parë gjimnaz. Është shfrytëzuar boshllëku nga ministri në ministër.
- Lidhur me numrin e nxënësve në klasa, mund të ishte ndryshuar emblema e shkollave, që do të çonte në rregullimin e turneve.
- Prej 3 vjetësh nuk bëhet informatika në vitet 7 , 8, 9.
- Për sistemin e akreditimit, ka qenë disi i stopuar, të shpresojmë se do të shpejtoni procesin.
- Për burimet njerëzore, ka qenë numri 40 mijë të punësuar në arsim, ju thoni 44 mijë, shikojeni njëherë.
- Për sistemin e pagave, lidhur me profesorët, nuk ka rritje, vetëm nga 5 % në vit për 3 vjet.
- Për bibliotekat, ju ka akuzuar Kryeministri për korrupsion.
FATOS BEJA – E kishte për ju, nuk e keni kuptuar.
LUAN MEMUSHI – Lidhur me bursat, numri është atje ka qenë. Nuk ka gjë të re, për masterin.
-Tarifat e shkollimit për universitetet dhe konviktet i keni të trefishuar në lidhje me qeveritë tona.
FATOS BEJA – Z. Kryetare duhej të kishit ndërhyrë që të kanalizohej debati mbi atë për të cilën më kishit ftuar. Unë i kam shifrat po të doni, z. Memushi.
LUAN MEMUSHI – Botojini.
FATOS BEJA – Ju e dini që sapo hapet shkolla, drejtoritë arsimore i sjellin shifrat e regjistrimit te ne. Po ju a jap(lexon).
VALENTIN ALESKAJ – Nuk ka nevojë, kërkesa jonë ishte për transparencë.
(Debat Beja – Memushi për rritjen e numrit të nxënësve në arsimin e detyrueshëm, për tekstet.)
VALENTINA LESKAJ – Z. Ministër të mos kalojmë në akuza personale. Cilat janë problemet që kanë të bëjnë me vitin e ri arsimor! Mos u ngatërroni në shifra. Kërkesa jonë është që të bëhen transparente.
GJOK VUKSANI – Mënyra se si e realizon Ministri seancën dëgjimore, është në të drejtën e tij.
FATOS BEJA- Për bibliotekat, Berisha kritikoi vjetërsinë e fondeve…. Janë ngritur kabinetet e internetit.
LUAN MEMUSHI – I kam ngritur unë (debat).
FATOS BEJA – Kur ke qenë ti, s’ka pasur fare!
– Për bursat, 2 milionë janë për fondin e ekselencës.
– Si mund të ndërrohen shkollat nga 8 - vjeçare në të mesme! Ku mundet, kur këtu ku ka mbipopullim nxënësish (debat)?
VALENTINA LESKAJ – Duke përshëndetur z. Ministër, duke patur parasysh që ai sapo ka filluar punën në këtë detyrë, kurse ministri i shkuar ka dhënë shumë deklarata, do ta falenderoja për ekspozenë. Por propblemet e arsimit janë të mëdha dhe problemi më shqetësues është cilësia, sidomos tek arsimi bazë. Janë edhe problemet e infrastrukturës, etj…..Ndërsa për ligjin, që ende nuk kemi vendimet!.. Arsimi ka probleme kudo. Falenderoj. Ky ka qenë qëllimi i mbledhjes.
FATOS BEJA- Më bëni pyetje të fokusuara që edhe unë të di se për çfarë të vi i përgatitur. Mund të them se asnjëherë një vit i ri shkollor nuk ka filluar në kushte më të mira.
VALENTINA LESKAJ – Ne kemi lën që të marrim një informacion të shkurtër nga Idari për ligjin për median elektronike, se për mua ka shumë interes ky ligj.
IDARI –Raporton (do të futet materiali I Idarit).
VALENTINA LESKAJ – Të mos harrojmë që më datë 7 nëntor projektdrafti duhet të shkojë për ekspertizë në BE dhe KE. Prandaj të punohet.
Ti, Idar, do të përgatitësh mirë një informacion mbi tryezën e rrumbullakët dhe raportimin e sotëm, dhe të përgatitet një raport mbi ecurinë e deritanishme për BE dhe KE.
Vazhdojmë me kandidaturat për KKRT-në. Kanë ardhur disa propozime. Por nuk do të votojmë dot, se nuk bëhet numri i korumit, pasi disa prej deputetëve u larguan. Duhen 9 veta dhe ne që jemi prezent nuk e plotësojmë numrin (janë Leskaj, Çuli, Patozi, Karapici, Sula, Vuksani, Memushi, Skuqi).
Sidoqoftë shikojmë këto kandidatura që kemi për KKRT-në që nuk kanë CV. (I merr me radhë), përveç asaj që ka sjellë Patozi, të tjerat nuk kanë CV.
ASTRIT PATOZI – Nesër kur do ta lemë?
VALENTINA LESKAJ – Propozoj që mbledhjen ta zhvillojmë të enjten, para seancës.
Projektligjin për arsimin profesional nuk mund ta bëjmë, se nuk ka korum.
Mbledhja deklarohet e mbyllur
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn crh_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn